kardosdrur/scandi-wiki huggingface dataset:
Ludvig Albertsen Eberstein

Ludvig Albertsen (el. Albrektsen) Eberstein (født før 1289 – 1328) var marsk under Erik Menved, Christoffer 2. og Valdemar 3.

Eberstein var af indvandret saksisk greveslægt og gjorde karriere i Erik Menveds tjeneste, først som kammermester 1315 og i 1319 som marsk, da han ledede kongens erobring af Bornholm fra ærkebiskop Esger Juul.

Da Erik Menved døde, og Christoffer 2. blev kronet, ville rigsrådet, anført af Eberstein, have garanti for at Christoffer ville respektere alle krav på riget. Christoffer lovede i sin håndfæstning at lette skattetrykket (borgerne skal kunne handle "uden told og tynge"), og at danehoffet skulle indkaldes hvert år. Ydermere blev stormændenes krigspligt nedsat, og kongen skulle nedbryde de kongelige borge, hvoraf mange var opført under Erik Menved. Det gjaldt dog ikke de tre gamle slotte i Kolding, Ribe og Skanderborg. Dette løfte blev som de fleste andre kun holdt i meget begrænset omfang.

Han fik dermed hurtigt et dårligt forhold til kong Christoffer, og efter at han blev frataget alle sine panter bortset fra Blekinge, sluttede han sig i 1323 til et oprørsparti. Han brød definitivt med kongen i 1326 da han sammen med drosten Laurends Jonsen (d. 1340) indgik forbund med grev Gerhard 3. af Holsten (den kullede greve) og bidrog til, at kong Christoffer blev forjaget og erstattet af Valdemar 3. I løn fik han store dele af Jylland i forlening og blev igen marsk, men døde snart derefter.

Kilder 

 Den Store Danske Encyklopædi

Rigsmarsker
Danskere i 1200-tallet
Danskere i 1300-tallet
Personer i Dansk Biografisk Leksikon
Lensmænd fra Danmark
Riddere fra Danmark
Al Franken

Alan Stuart Franken (født 21. maj 1951) er en amerikansk demokratisk senator for Minnesota og tidligere komiker. Efter flere fintællinger og domstolsforhandlinger efter senatsvalget 7. november 2008 afgjorde Minnesotas højesteret i juli 2009 endegyldigt, at Franken med 312 stemmer havde slået sin republikanske modkandidat, Norm Coleman, som var siddende senator.

Da han stillede op som politiker i 2007 var Franken kendt for sit radioshow, som han bl.a. brugte til at kritisere USAs politiske og religiøse højre. Han slog tidligere igennem som manuskriptforfatter ved TV-showet Saturday Night Live. Franken har udgivet en række bøger, bl.a. Rush Limbaugh Is a Big Fat Idiot and Other Observations., et ætsende angreb på den stærkt højreorienterede radioshowvært, Rush Limbaugh.

2. januar 2018 trak Al Franken sig fra Senatet efter anklager om seksuel chikane.

Noter

Referencer

Eksterne henvisninger 

 

Medlemmer af Senatet i USA
Komikere fra USA
Personer fra Minnesota
Jøder fra USA
Baser under indlandsisen

Dette er en liste over baser under indlandsisen Nær Thule Air Base i Nordvest Grønland var der flere stationer helt tilbage til 2. verdenskrig. Det var meteorologiske stationer, men nogle af dem skulle også undersøge muligheden for baser under indlandsisen.

 Site I Radarstation, nedlagt. 
 Site II Radarstation, nedlagt. 
 Camp Fistclench Nedlagt.
 Camp Century Nedlagt 1966.
 Camp Tuto Nedlagt 1965.
 Thule Air Base (TAB) Bluie West Six
 P-Mountain Nedlagt 1985.  
 Cape Atholl Loran A station, nedlagt 1975.

I forbindelse med Operation Iceworm blev man klar over, at baser under indlandsisen ikke var praktisk muligt.

Militær
Grønland
Team RadioShack

Team RadioShack eller The Shack er et amerikansk professionelt landevejscykelhold med amerikanske RadioShack som hovedsponsor.
Lance Armstrong er en af hovedaktørerne bag holdet, og deltager også som rytter for holdet.
Holdet deltog i Tour de France 2010 og har som mål at opnå status som ProTour-hold til 2010 også.
Holdets ryttere vil også deltage i triatlon-løb. Fra 2012 skal holdet samerbejde med team leopard trek, så holdet kommer til at hedde  radioshack nissan trek

2010

Ryttere 
Senest opdateret 9. juli 2009.

Referencer 

Ophørte cykelhold fra USA
Etableret i 2010
Esso Motor Hotel

Esso Motor Hotell AB var et svensk datterselskab af den amerikanske olieselskab Esso.

Selskabet, der  ejede tankstationer i Sverige, besluttede efter omfattende markedsundersøgelser at oprette  en landsdækkende kæde af moteller i forbindelse med tankstationer. Den første virksomhed var et hotel i 1963 med 20 værelser på E20 i Laxå. Esso Motor Hotel var et svensk koncept, som også eksporterer til de otte nabolande. Hotelkæden voksede med 58 andre hoteller indtil 1973, 31 i Skandinavien, 9 i Storbritannien, 9 i Tyskland, 2 i Belgien, 3 i Holland, 1 i Østrig og 3 i Italien. I 1972 blev det besluttet at koncentrere sig om de nordiske og andre hoteller blev solgt til Crest Hotel .

Hotellerne er oftest placeret i udkanten af byerne på vejene, og der var et samlet koncept og standardiseret form med et internt reservationssystem. I 1977 kæden havde 10 procent af landets hotelværelser.

Esso solgte hotelkæden i 1984 og hotellerne blev  omdøbt til  Scandic.

Esso Motor Hoteller

Referencer

Kilder  
 Aruba Esso News, 7 Oktober 1966 
 Beton Quarterly, nr.79, oktober-december 1968, London December 1968 
 Glasgow Herald, 22 maj 1970 
 Der Spiegel, 1 januar 1973 
 115 Anni Esso Italiana 1891-2006, Rom 2006

Hotelkæder
Hoteller i Sverige
Etableret i 1963
Ophørt i 1984
Lasse Schöne

Lasse Schöne (født 27. maj 1986) er en dansk fodboldspiller, der spiller i den hollandske Eredivisie klub NEC Nijmegen

Han har også spillet på det danske fodboldlandshold. Han scorede i sin landsholdsdebut efter få minutter på banen i en venskabskamp mod Chile 12. august 2009.

Klubkarriere 
Han startede sin karriere i Himmelev-Veddelev BK og rykkede i en alder af 13 til B70 inden turen gik til Lyngby BK. Som ungdomsspiller skiftede Schöne til SC Heerenveen, hvor han også nåede enkelte førsteholdskampe.

De Graafschap 
I 2006 skiftede han til De Graafschap i den næstbedste hollandske række, og i sin første sæson var han med til at sikre klubben oprykning til Eredivsie. Han spillede i alt to sæsoner i klubben og det blev til 70 kampe og 12 mål.

NEC Nijmegen 
I sommeren 2008 skrev Lasse Schöne kontrakt med NEC Nijmegen. Her blev det til fire sæsoner, og han nåede 107 ligakampe og 24 mål for NEC. Han scorede endvidere målet ude mod Spartak Moskva, der sikrede klubben avancement i UEFA Cuppen i december 2008.

Ajax 
Den 18. april 2012 blev det offentliggjort, at han skiftede til Ajax fra sommeren 2012. Her spillede han i syv sæsoner, hvor det blev til 201 ligakampe og 49 mål. I februar 2019 blev han den ikke-hollandske spiller, der havde spillet flest kampe for Ajax. 

5. marts 2019 scorede Schöne Ajax' afgørende mål i Champions League-kampen mod Real Madrid i ottendedelsfinalen, der sikrede kvartfinalepladsen for klubben efter en overraskende 4-1-sejr på udebane og samlet 5-3-sejr. Målet blev scoret direkte på frispark fra lang afstand.

Genoa 
Den 3. august 2019 blev det offentliggjort, at han var blevet solgt til den italienske klub Genoa C.F.C. Den første sæson i klubben var fin for Schöne, men i 2020 blev han ikke registreret som del af Genoas trup til Serie A. Han fik dermed ikke spilletid for klubben i efteråret 2020, og i begyndelsen af januar 2021 fik han ophævet kontrakten et halvt år før dens udløb.

Landshold 
Lasse Schöne spillede på de fleste danske ungdomslandshold. Han fik tre kampe på U/16-holdet i 2001, seks kampe på U/17, fire på U/18 og ni kampe på U/21-landsholdet. Debuten på A-landsholdet kom i en venskabskamp mod  i 2009, hvor han kom på banen efter 61 minutter og blot to minutter senere udlignede til 1-1. Det blev dog ikke umiddelbart til en stor landsholdskarriere for Schöne, Men han kunne dog alligevel fejre 50 kampsjubilæum, da Danmark 18. november 2019 spillede 0-0 ude mod . Det var på det tidspunkt blevet til tre mål på landsholdet for ham.
Den 12 august 2021 annoncerede Schøne sit landsholdstop.
I løbet af landsholdskarrieren nåede midtbanespilleren at spille 51 kampe med 3 mål tilfølge, han var også med til to slutrunder - EM i 2012 og VM i 2018.

Privat 
Lasse Schöne er forlovet med sin hollandsk-frisiske kæreste Marije og har to børn.

Referencer

Ekterne henvisninger 

Fodboldlandsholdsspillere fra Danmark
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2018
Fodboldspillere fra AFC Ajax
Fodboldspillere fra SC Heerenveen
Fodboldspillere fra De Graafschap
Fodboldspillere fra NEC Nijmegen
Personer fra Glostrup
Colon sigmoideum

Colon sigmoideum (lat. "S-formede tyktarm") eller colon pelvicum er en gennemsnitligt 40 cm lang del af tyktarmen. Dens længde kan dog variere fra 15 til 80 cm. Tarmen har et S-formet forløb fra den nedstigende tyktarm, colon descendens, til endetarmen, rectum.

Forløb 

Colon sigmoideum har en variabel lejring i bughulen, men i reglen entrer den det lille bækken oppefra fra venstre mod højre. Herefter drejer tarmen bagud for at møde bækkenets bagvæg i midtlinjen for derefter at dreje nedad og gå over i endetarmen. Hvis tarmen har et langt forløb, kan den have flere slynger i bækkenet eller endda have en slynge højt opppe i bughulen. Hvis tarmen derimod har et kort forløb, kan den, så snart den har nået bækkenet, dreje direkte bagud for at møde endetarmen.

Når urinblæren og endetarmen er fulde, er der som regel ikke plads til colon sigmoideum i bækkenet, og den skubbes derfor op i bughulen.

Referencer

Se også 
 Tyktarm
 Endetarm

Tarm
Confusion Bay

Confusion Bay har flere betydninger:
Confusion Bay (album) – album fra det danske metalband Raunchy.
Confusion Bay (Newfoundland)  –  bugt  på øen Newfoundland, Canada.
Oksøy-klassen

Oksøy-klassen er en fartøjsklasse af minerydningsfartøjer. De er opkalt efter norske øer: Oksøy, Karmøy, Måløy og Hinnøya. Fartøjerne blev bygget i perioden 1990–1995 og konstruktionsmæssigt de samme som minestrygerne af Alta-klassen.

Fartøjerne er ca. 54 meter lange, og 13,5 meter brede og er bygget som en katamaran. De har løftevinger, som sammen med et gummiskørt foran og agter danner en luftpude mellem skrogene. Denne slags fartøj bliver omtalt som et Surface Effect Ship (SES) som på grund af den mindre vandmodstand har et stort fartpotentiale. At skibet er hævet giver også en mindre akustisk signatur i vandet, og dermed mindre sandsynlighed for at udløse miner. Ligesom den nyere Skjold-klasse er skibene konstrueret i fiberforstærket plast, for dermed at holde vægten nede, hvilket er essentielt for SES-fartøjer. Fremdriften skabes af to hovedmotorer koblet til hver sin waterjet. Et minerydningsfartøj har til opgave at finde og uskadeliggøre miner en efter en ved at finde dem ved hjælp af eksempelvis sonar eller fjernstyrede undervandsfartøjer. Oksøy-klassen og Alta-klassen tilhører alle 1. minerydningsskvadron, som er stationert ved Haakonsvern Orlogsstasjon. KNM Oksøy gik på grund i Hjeltefjorden ud for Bergen i februar 2005. I stedet for en dyr reparation blev det besluttet at benytte skibet som reservedele til de resterende enheder i Oksøy-klassen samt Alta-klassen indtil den blev solgt på auktion i 2009. Klassen bidrager ofte til SNMCMG 1.

Skibe i klassen

Referencer

Kilder 
 Janes Fighting Ships 2004-2004 by Stephen Saunders ()

Eksterne links 
 Eugenio's Warships: M340 

Krigsskibe fra Norge
Minerydningsfartøjer
Skúli Guðmundsson

Skúli Guðmundsson (25. marts 1924 i Reykjavik – 22. januar 2002 i Reykjavik) var en islandsk atlet, som i lang tid boede i København og var medlem i Københavns IF. 

Guðmundsson var islandsk rekordholder i højdespring fra 1944-1960. Den første rekord 1944 lød på 1,90 som han samme år i Reykjavik forbedrede til 1,94 og 1950 til 1,96. Det var i hans tid i Danmark at han på Østerbro Stadion 30. juli 1950 satte sin sidste islandske rekord med 1,97, en rekord som stod frem til 1960 da Jón Pétursson blev den første islænding at springe to meter. Skúli Guðmundsson rekord på 1,97 var også klubrekord i KIF frem til 1972. På Island var han medlem af Knattspyrnufélag Reykjavíkur (KR). Han deltog i EM 1946 i Oslo hvor han blev nummer syv i højdespring med 1,90.

Guðmundsson blev uddannet civilingeniør fra Danmarks Tekniske Højskole i 1950 og arbejde i København og på Bornholm frem til 1964.

Personlige rekorder 
 400 meter: 53,0 (1952)
 110 meter hæk: 15,8 (1947)
 Højdespring: 1,97 (1950)
 Længdespring 6,70 (1949)
 Trespring: 13,64 (1944)

Eksterne henvisninger 
 Skúli Guðmundsson – Upplýsingar úr afrekaskrá Frjálsíþróttasambands Íslands
 Grein – SKÚLI GUÐMUNDSSON – mbl.is
 Track and Field Statistics

Atleter fra Københavns IF
Højdespringere fra Island
Personer fra Reykjavik
Pernille Larsen

Pernille Larsen er navnet på flere personer:
 Pernille Larsen – fodboldspiller
 Pernille Holst Larsen – håndboldspiller
 Pernille Jessing Larsen – svømmer
Pernille Jessing Larsen

Pernille Jessing Larsen (født 6. marts 1992) er en dansk elitesvømmer, som til daglig svømmer i West Swim Esbjerg. Hun har tidligere svømmet i Århus-klubben AGF. Hendes speciale er rygcrawl, hvor hun er indehaver af de danske rekorder i 200 m ryg på både kort- og langbane.
Pernille Larsen deltog ved VM i svømning 2009, hvor hun svømmede semifinaler i 100 og 200 m ryg, og opnåede henholdsvis en 16. og en 11. plads.
Ved EM på kortbane i Istanbul, december 2009, opnåede Pernille Larsen sin første individuelle seniormedalje, da hun vandt bronze i 200 m ryg.

Svømmere fra Danmark
Piero Manzoni

Piero Manzoni (født 13. juli 1933, død 6. februar 1963) var en italiensk kunstner, som var bedst kendt for sin ironisk konceptuelle kunst.

Manzoni begyndte som maler; han komponerede musik og han udførte skulptur. Mest kendt er han for en række kunstværker, der sætter spørgsmålstegn ved selve kunstbegrebet. Hans arbejder er udført i utraditionelle materialer, såsom kaninskind, balloner eller menneskelige ekskrementer for at forbinde dem med det menneskelige eller det fysiske univers og for at realisere autentiske og universelle værdier. Dette kom til udtryk i værker som skulpturen i form af en oppustet ballon med kunstnerens ånde (Fiato d'artista, 1960), en udstilling af levende mennesker (1961) og konserveringen af kunstnerens personlige afføring på 90 dåser (Merde d'artiste, 1961, som alt sammen blev udstillet på Randers Kunstmuseum og Herning Kunstmuseum). 

Merde d'artiste blev i 30 grams forpakninger solgt til den på salgstidspunktet gældende guldkurs. Den 23. maj 2007 blev en af dåserne solgt på det amerikansk-britiske auktionshus Sotheby's for 124.000 euro. Værkerne ligger i forlængelse af Manzonis besættelse (eller optagethed) af grænserne for det fysiske udtryk. Det lykkedes samtidig Manzoni at parodiere (dele af) verdensopinionens besættelse eller optagethed af kunst som en permanent gestalt, som skal bevares.

Et andet centralt værk er Socle du Monde (1961) (Herning Kunstmuseum), som i 2009 blev udlånt til Gagosian Gallery, New York. Helt i Manzonis ånd: Verdens sokkel blev flyttet. 

Manzonis arbejde er i vidt omfang blevet opfattet som en kritik af masseproduktionen og forbrugerismen, som ændrede det italienske samfund efter Anden Verdenskrig.

I Danmark har man i vurderingen af Manzonis kunst i højere grad lagt vægt på kunstkritikken. Hans kunst har sammen med Bjørn Nørgaards kunst givet kraft til den type af kunstkritik, som i Danmark er kendt som Rindalisme.

Se også
 Andy Warhol

Eksterne kilder 

Malere fra Italien
Italienere i 1900-tallet
Serviceværdikæden

Serviceværdikæden (dansk oversættelse af The Service Profit Chain) er en teori og model for de sammenhænge, der fører til vækst og overskud i servicevirksomheder.

Teorien kan sammenfattes som en årsagskæde, der går ud på, at profit og vækst grundlæggende afhænger af virksomhedens interne kvalitet og værdiskabelse for egne medarbejdere. Præmissen er, at tilfredse og loyale medarbejdere skaber tilfredse og loyale kunder. Overskud og vækst i en virksomhed er sidste trin på en længere trappe, og for at influere det øverste trin (overskud), skal man i starte i bunden af trappen, som er virksomhedens interne kvalitet. Årsagskæden består af seks trin:

 Overskud og vækst – For de fleste virksomheder er formålet at skabe overskud og vækst.
 Kundeloyalitet – Servicevirksomheder med overskud og vækst er kendetegnet ved at have mange loyale kunder.
 Kundetilfredshed – Loyale kunder er et resultat af tilfredse kunder.
 Værdi – Tilfredshed er et resultat af virksomhedens evne til at skabe værdi – for kunden.
 Medarbejderloyalitet – Værdi i en virksomhed bliver primært skabt af loyale medarbejdere.
 Medarbejderproduktivitet – Tilfredse og loyale medarbejdere er mere produktive.
 Medarbejdertilfredshed – Medarbejderloyalitet er drevet af medarbejdertilfredshed.
 Intern kvalitet – Tilfredshed er drevet af en række parametre, der kan opsummeres under begrebet ‘intern kvalitet’.

Teorien udviklet af amerikanske forskere 
Teorien er udviklet af en gruppe forskere – bl.a. James Heskett og Leonard Schlesinger fra Harvard University i midten af 1990‘erne, som også har dokumenteret teorien i bogen The Service Profit Chain – How Leading Companies Link Profit and Growth To Loyalty, Satisfaction and Value. Teorien er sammenfattet i artiklen Putting the Profit Chain to work.

Se også 
 Værdikæde

Eksterne links 
 Om forfatterne James Heskett  og Leon Schlesinger 
 Artiklen Putting the ServiceProfit Chain to Work 
 Bogen: Bazarens Bedste Bod - Implementering af Service Værdikæden i service virksomheder

Erhvervsliv
Steen Christiansen (musiker)

Steen Christiansen (født 4. april 1951, død 29. oktober 2019) var en dansk komponist og musiker.

Steen Christiansen komponerede størstedelen af Dodo And The Dodos''' sange, han har bl.a. komponeret Sømand Af Verden, Pigen Med Det Røde Hår, Hvis Det Bli'r, Vi Gør Det Vi Ka' Li, Vågner I Natten, Gi' Mig Hva' Du Har, Penge, Lev Livet, For Første Gang, Alene m.fl..

Ud over at være guitarist og komponist i Dodo And The Dodos'', komponerede han også reklamejingles, trailers og underlægningsmusik til film og TV.

Steen Christiansen blev 68 år. Han døde efter at have været syg i en længere periode. Steen Christiansen var en del af det populære danske band i mere end 30 år.

Referencer

Eksterne henvisninger 
 

Musikere fra Danmark
Dodo and the Dodos
Steen Christiansen

Steen Christiansen kan henvise til flere personer:

 Steen Christiansen (musiker) – medlem af Dodo & The Dodos
 Steen Christiansen (politiker) – borgmester fra 2010 i Albertslund
Svend Aage Secher

Svend Aage Secher, Skovby (Ærø) grundlagde selskabet Energi Benzin, der havde tankstationer i Sønderjylland, på Fyn og på Ærø. Han blev landskendt for at sælge benzin billigere end konkurrenterne. Den store prisforskel fik andre selskaber til at påstå, at Secher snød med benzinafgifterne til staten. 

I 2004 blev Svend Aage Secher idømt 16 måneders fængsel samt en tillægsbøde på 7,4 millioner kroner for groft skattesvig og for at have undladt at betale knap 13 millioner kroner i benzinafgifter og moms til staten.

I 2006 startede han i samarbejde med andre selskabet Ærø Raps, der producerer koldpresset rapsolie til restauranter og produktionsvirksomheder. 

Svend Aage Secher er i bestyrelsen for det ærøske færgeselskab "Ærøfærgerne A/S"

Ærø
Erhvervsfolk fra Danmark
Netto (Les Mousquetaires)

Netto er en fransk supermarkedskæde ejet af Les Mousquetaires gruppen. Førhen hed supermarkedskæden Comptoir des Marchands. Kæden skiftede navn til Netto i 2001. Fra 2009 er der over 400 Netto-butikker i Frankrig. Der er også Netto-butikker i Portugal og Spanien.

Supermarkedskæden er hverken ejet eller har andet end navnet at gøre med Netto ejet af Dansk Supermarked Gruppen.

Les Mousquetaires 

Netto kontrolleres af Les Mousquetaires, ejerne af supermarkedskæden Intermarché. Les Mousquetaires har skabt følgende firmaer:
 Intermarché (Supermarked)
 Bricomarché ("Gør det selv" butikker)
 Restaumarché (Restauranter)
 Ecomarché

Eksterne henvisninger 
 Information om Netto i Frankrig (på fransk) 
 Den franske Nettos hjemmeside

Detailvirksomheder fra Frankrig
Etableret i 1961
Supermarkedskæder
Frederick Sanger

Frederick Sanger (født 13. august 1918, død 19. november 2013) var en britisk nobelpristagende biokemiker. Han er en af de få personer, der har modtaget nobelprisen to gange. Første gang for sit arbejde med proteiner (særligt insulin), og anden gang for sit arbejde med DNA. Han lod sig pensionere i 1983.

Referencer

Eksterne henvisninger 

Kemikere fra Storbritannien
Nobelprismodtagere i kemi
Personer tildelt Commander of the Order of the British Empire
Nobelprismodtagere fra Storbritannien
Modtagere af Copleymedaljen
Videnskabsfolk fra England
Modtagere af Royal Medal
BP

BP plc (tidligere kendt som British Petroleum) er det tredje største energiselskab i verden, Storbritanniens største selskab og en af de seks største supermajor-olieselskaber. BP plc har hovedkvarter i London.

Internationale aktiviteter

Salg og markedsføring

Australien 
BP's brændstof bliver solgt 1.400 steder i Australien, hvoraf kun 250 går under navnet BP

Belgien 
BP sælger LPG i Belgien

Danmark 
BP i Damark fokuserer i dag på smøremidler, samt produkter til marine og luftfart. BP havde tidligere en betydelig forretning med LPG i Danmark, men det forretningsområde er solgt fra og videreført af Kosan Gas.

Frankrig 
BP har 430 tankstationer i Île-de-France, Normandiet, Rhône-Alpes og Provence-Alpes-Côte d'Azur

Holland 
BP har 380 tankstationer i Holland. BP sælger også LPG i Holland

Luxembourg 
BP har 35 tankstationer under navnet Aral i Luxembourg

New Zealand 
BP har 280 tankstationer i New Zealand. BP sælger også LPG i New Zealand

Polen 
BP har 350 tankstationer i Polen

Spanien 
BP har 650 tankstationer i Spanien. BP sælger også LPG i Spanien

Storbritannien 
I Storbritannien hvor BP oprindeligt kommer fra, har BP 1300 tankstationer i hele landet.

Tjekkiet 
BP sælger Aral-motorolier i Tjekkiet

Tyskland 
BP har 2500 tankstationer under navnet Aral i Tyskland. Udover tankstationerne forhandler BP også LPG i Tyskland

USA 
BP har 1400 tankstationer i hele USA under navnene BP og Arco. Derudover ejer BP også butikskæden ampm

Østrig 
BP har ca. 500 tankstationer fordelt udover hele Østrig

BP Solar 
BP Solar er BP's afdeling for solenergi. BP har fremstillet solenergi siden 1973, og har over 2200 medarbejdere udelukkende beskæftiget med solenergi

AirBP 
AirBP er navnet på BP's flybrændstof, der sælges i 350 lufthavne i 59 lande.

Arco Aluminum 
BP sælger aluminium i USA under navnet Arco Aluminum

Bitumen 
BP fremstiller og sælger bitumen i Australien, Frankrig, Spanien, Sverige, Schweiz, Tyskland og USA

BP Shipping 
BP Shipping er BP's afdeling for transport af olie og gas

Eksterne links 
 BP's internationale hjemmeside
 BP's danske hjemmeside

 
Virksomheder i London
Pave Clemens 8.

Pave Clemens 8. (24. februar 1536 – 3. marts 1605) var pave fra 1592, hvor han blev valgt, frem til sin død i 1605.

 

Paver fra Italien
Paver fra barokken
Amoco

Amoco (oprindeligt Standard Oil Company of Indiana) var et amerikansk olie- og kemiselskab, der blev grundlagt i 1889 i byen Whiting i Indiana. 

Virksomheden blev i december 1998 overtaget af den britiske oliekoncern BP. Sammenlægningen var den dengang største virksomhedsovertagelse nogensinde. De amerikanske aktiviteter blev drevet i nogle år under navnet BP Amoco, men fra 2002 blev Amoco brandet fjernet og erstattet af BP's brand.

Eksterne links 

 Beskrivelse af Amocos historie på answers.com

Etableret i 1889
Ophørt i 1998
Olieselskaber fra USA
Energivirksomheder fra USA
Glitch

En glitch (dansk kortvarig fejltilstand) er en software- eller hardwarerelateret fejl, som hovedsageligt er forbundet med computere - og digitale kredsløb.

Computer glitch 
Oftest skyldes glitches bugs i kildekoden, og medfører synlige visuelle fejl i computeren, f.eks. i computerspil, hvor en spiller utilsigtet kan gå igennem mure, eller falde igennem overflader, der ellers var tiltænkt at skulle være faste.

En glitch må ikke forvekles med et easter egg, som er en tilsigtet software virkning.

Digital elektronik
Klintegården

Klintegården er et bygningskompleks i Aarhus tegnet af Hans Ove Christensen, bygningen er placeret på toppen af en skråning ned mod Aarhus Havn og Aarhus Bugt. Bygningen blev fredet 9. december 2013.

Bygningen er opført i seks etager i jernbeton og har fladt tag. Mod Aarhus Bugten er altaner buede, men mod Skovvejen og mod gården er  rektangulære.

Se også 
 Fredede bygninger i Aarhus Kommune

Referencer

Eksterne henvisninger 

Fredede bygninger, konstruktioner og anlæg i Aarhus
Etableret i 1938